یگیشے چارینتس

یگیشے چارینتس (، پیدائش: 13 مارچ 1897ء - وفات: 27 نومبر 1937ء) سوویت آرمینیا کے عظیم شاعر، مصنف اور عوامی کارکن تھے۔

حالات زندگی و تخلیقی دور 
یگیشے چارینتس صوبہ قارص، آرمینیا، روسی سلطنت میں 13 مارچ 1897ء کو قالین کے تاجر کے گھر پیدا ہوئے۔ عظیم شاعر، خانہ جنگی کے سرگرم شریک، سوویت آرمینیا میں شوشلزم کی فتح کے مغنی یگیشے چارینتس یادگار نظموں اور منظم داستانوں دانتوں کا افسانہ، ایتلا، سوما، جنونی ہجوم، عوام کا گیت، بریوسوف کے استادانہ ترجمے کی ساری نظمیں،پیرس کے قبرستان میں کمیوناردوں کی دیوار، باکو کے 26 کمیساروں کی داستان، گھنگھریالے بالوں والا لڑکا وغیرہ کی حیثیت سے لازوال شہرت کے حامل ہیں۔

انقلاب کے بانی مبانی لینن سے چارینتس نے اپنی نظمیں 'چچا لینن، لینن اور علی،ولادیمیر ایلیئچ، کسان اور ایک جوڑی فل بوٹ کی داستان معنون کیں۔ اپنی نظموں کا لاجواب مجموعہ کتاب راہ مکمل کرنے کے بعد انہیں المناک موت نے آلیا۔ چارینتس کی غنائی اور رزمیہ استعداد مایا کوفسکی کی استعداد کے پیمانے کی ہے۔ اس کا اندازہ خاص طورسے چارینتس کی ان تخلیقات سے ہوتا ہے کو انہوں نے ولادیمیر ایلیئچ لینن سے معنون کی ہیں۔فرانس، اٹلی، جرمنی اور ترکی کا سفر کرنے کے بعد چارینتس نے نظموں کا ایک پورا سلسلہ تخلیق کیا جو شعلہ بار پرولتاری بین الاقوامیت پسندی سے مملو ہے۔ ان کے ہرو ہیں خانہ جنگی کے سورما لیپاریت مخچیان اور جارجیائی نوجوان کمیونسٹ لیگ کے بانی بریس دزینیلادزے اور باکو کے کمسومول کا گمنام ممبر۔

چارینتس نے اپنی شاعری میں اپنے پورے سوزوگداز کے ساتھ سرمایہ دارانہ ظلم و جبر سے محنت کش عوام کی آزادی کے لیے جدوجہد کرنے والوں کے لازوال و لافانی ہونے کی توثیق کی۔

تخلیقات

نظمیں 
 دانتوں کا افسانہ (16-1915ء)
 ایتلا
 سوما (1918ء)
 جنونی ہجوم
 عوام کا گیت
 پیرس ے قبرستان میں کمیوناردوں کی دیوار
 باکو کے 26 کمیساروں کی داستان
 گھنگھریالے بالوں والا لڑکا
 ولادیمیر ایلیئچ، کسان اور ایک جوڑی فل بوٹ کی داستان
 لینن اور علی
 چچا لینن (1924ء)

مجموعۂ شاعری 
 کتاب راہ (34-1933ء)

وفات 
یگیشے چارینتس 40 سال کی عمر میں 27 نومبر 1937ء کو یریوان، آرمینیا کی جیل اسپتال میں کر گئے۔

حوالہ جات 

1897ء کی پیدائشیں
1937ء کی وفیات
آرمینی شعراء
آرمینی کمیونسٹ
آرمینی مصنفین
آرمینیائی مصنفین
انقلابی ادب
بیسویں صدی کے آرمینی شعرا
بیسویں صدی کے آرمینی مصنفین
پہلی جنگ عظیم کی روسی عسکری شخصیات
روسی شاعر
روسی شخصیات
قارص کی شخصیات
آرمینی مرد شعرا
سوویتی شعراء